**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΝΟΜΙΚΗ ΣΧΟΛΗ- ΤΜΗΜΑ ΝΟΜΙΚΗΣ**

**ΜΑΘΗΜΑ**: ΔΙΕΘΝΗΣ ΕΜΠΟΡΙΚΗ ΔΙΑΙΤΗΣΙΑ

**ΚΑΘΗΓΗΤΗΣ:** ΧΑΡΑΛΑΜΠΟΣ Π. ΠΑΜΠΟΥΚΗΣ

Aξιότιμοι κκ. Φοιτητές και Φοιτήτριες,

θα βρείτε κατωτέρω τα προτεινόμενα από την διδακτική ομάδα θέματα εργασιών από τα οποία καλείστε να επιλέξετε σχηματίζοντας μεταξύ σας ομάδες των δύο. Παρακαλείστε επίσης να αποστείλετε την προτίμησή σας για ένα από τα θέματα στην ηλεκτρονική διεύθυνση czoumpoulis@hotmail.com απευθύνοντας ταυτόχρονα το μήνυμα στον εκπρόσωπό σας κ. Τράγκα, **το αργότερο μέχρι αυτή την Παρασκευή 17 Νοεμβρίου**, προκειμένου να καθορισθούν εγκαίρως οι εισηγητές του μαθήματος της Παρασκευής 24 Νοεμβρίου. Tέλος, όσον αφορά στις προαιρετικές εργασίες, θα βρείτε κατωτέρω ορισμένες αποφάσεις προς σχολιασμό από τις οποίες καλείστε να επιλέξετε.

* **Θέματα υποχρεωτικών εργασιών:**
1. Η φύση της διαιτητικής απόφασης
2. Η έννοια της διεθνούς διαιτησίας και οι συναφείς διακρίσεις ως προς την εκδιδόμενη απόφαση (ημεδαπή, διεθνής, αλλοδαπή) – Ανάλυση του ελληνικού συστήματος
3. Το εφαρμοστέο δίκαιο στη διαιτητική συμφωνία
4. Η αυτονομία της διαιτητικής συμφωνίας και ο πολιτειακός έλεγχος
5. Οι παθολογικές συμφωνίες διαιτησίας
6. Ο προσδιορισμός του εφαρμοστέου διαδικαστικού δικαίου
7. Η εφαρμογή ανεθνικών διαδικαστικών κανόνων
8. Το εφαρμοστέο δίκαιο στον τύπο της διαιτητικής συμφωνίας
9. Η έννοια της δημοσίας τάξεως (κρατικής, διεθνούς και υπερεθνικής) στο δίκαιο της διεθνούς διαιτησίας
10. Ο ρόλος της lex fori κατά την εκτέλεση των αλλοδαπών διαιτητικών αποφάσεων
11. Το εφαρμοστέο δίκαιο στην ουσία της διαιτητικής διαφοράς
12. Προβλήματα ιδιωτικού διεθνούς δικαίου κατά την εκτέλεση των αλλοδαπών διαιτητικών αποφάσεων
13. Οι αλλαγές που επήλθαν στο ελληνικό σύστημα διαιτησίας μετά τον Ν. 2735/1999
14. Η εφαρμογή του πρότυπου νόμου της UNCITRAL για την διεθνή διαιτησία από την ημεδαπή και αλλοδαπή νομολογία
15. Ασφαλιστικά μέτρα και διεθνής διαιτησία
16. Εναλλακτικοί τρόποι επίλυσης διαφορών και ελληνικό δίκαιο
17. Δίκαιο ανταγωνισμού και δίκαιο της διεθνούς διαιτησίας
* **Θέματα προαιρετικών εργασιών (σχολιασμός αποφάσεως):**
1. ΟλΑΠ 4/1989, Διαιτ. 1 (1992), 23.
2. ΑΠ 403/1989 ΕΕΝ 1990, 99 = Διαιτ. 1 (1992), 129.
3. ΟλΑΠ 899/1985 ΝοΒ 33 (1985), 1399.
4. ΕφΑθ 1466/1983, ΝοΒ 31 (1983), 842.
5. ΕφΑθ 4458/1984 ΝοΒ 32 (1984), 1380.